નવી દિલ્હી: ભારતમાં વૃદ્ધોની સંખ્યા ઝડપથી વધી રહી છે. જો કે આંકડા અન્ય SAARC દેશો અને ચીન કરતાં ઓછા છે. સરકારી આંકડા પ્રમાણે, 2050 સુધીમાં દેશમાં 60 વર્ષથી ઉપરના લોકોની સંખ્યા 34 કરોડ થઈ જશે. લોકસભામાં સ્વાસ્થ્ય મંત્રાલયના જૂનિયર મંત્રી અનુપ્રિયા પટેલે કહ્યું કે, સંયુક્ત રાષ્ટ્ર સંઘ (UN) અને અન્ય એજન્સીઓના અનુમાન કરતાં ખૂબ ઝડપથી દેશમાં વૃદ્ધોની સંખ્યા વધી રહી છે. આમાં વિધવા અને બીજા પર નિર્ભર રહેતી મહિલાઓ મોટી સંખ્યામાં છે.